text: Spellerberg om DM-guld: Vi gjorde arbejdet færdigt
  01 juni 2015 kl. 04.43
  Bo Spellerberg og KIF Kolding København sikrede sig søndag aften DM-guldet for anden sæson i træk.
  - Vi har spillet godt og stabilt i hele sæsonen, og i dag stod vi godt i forsvaret og fik gjort arbejdet færdigt, sagde Bo Spellerberg til JydskeVestkysten efter DM-sejren kom i hus søndag aften.
  Selvom veteranen næste gang kan fejre sin 36 års fødselsdag, så er han ikke færdig med at vinde titler med det fusionerede københavnske og koldingensiske hold.
  - Altså, jeg ved jo godt, at vi ikke kigger 10 år ud i fremtiden med den her besætning. Men mon ikke vi kan holde et par år frem endnu. Det er da i hvert fald stadig vores ambition at vinde. Det er ikke sikkert, vi kan gøre det hvert år, men vi vil i hvert fald være med helt fremme, siger han til avisen.
  Bronze til Kolding Q og guld til KIF. Fantastisk og tillykke. #kolding #tvsyd #drtrekanten #jvdk @KIFKoldingKBH pic.twitter.com/0QGiK5wG8z
  
  